b'\n_START_ARTICLE_\nKereta Berperisai Berat Type 92\n_START_SECTION_\nSejarah Pembangunan\n_START_PARAGRAPH_\nSelepas Perang Dunia Pertama, banyak negara Eropah cuba melengkapi pasukan kalavari dengan mekanikal. Selari dengan itu, kalavari Jepun turut menguji dengan pelbagai kereta berperisai tentera dengan kejayaan terhad. Kereta berperisai beroda ini tidak sesuai bagi kebanyakan operasi di Manchuria, akibat keadaan jalan yang buruk dan cuaca musim sejuk yang melampau. Tentera Jepun (sama seperti tentera Amerika Syarikat, Perancis, British dan Russia) cuba dengan pelbagai cara untuk menyatukan kenderaan perisai moden dengan pasukan kalavari berkuda tradisi mereka. _NEWLINE_Sejak awal 1920-an, Sekolah Kalavari Tentera Jepun Imperial (\xe2\x80\x9cImperial Japanese Army Cavalry School\xe2\x80\x9d) bertempat di prefectur Chiba menguji pelbagai kereta kebal ringan Eropah, termasuk enam kereta kebal kecil Carden Loyd dan beberapa kereta kebal Renault FT-17, dan keputusan dicapai pada 1929 untuk memilih bagi membangunkan pembangunan kenderaan baru, kebanyakannya berdasarkan reka bentuk Carden Loyd dan bertujuan bagi menangani kekurangan kereta berperisai beroda._NEWLINE_Pengeluaran dimulakan oleh Syarikat Motorcar Manufacturing pada 1932. Pengeluaran awal berhadapan dengan masalah teknikal dan secara keseluruhan hanya 167 unit dibina antara 1932 dan 1939. Selepas masalah awal dengan fungsi gear diatasi, Type 92 terbukti sesuai bagi permukaan kasar dan jalan buruk di Manchuria dan China, dan mampu mencapai kelajuan 40\xc2\xa0km/j (25 bsj). Sesetengah kenderaan dilengkapi dengan dua lampu sorot bagi operasi malam dan radio Type 94 Mk 4 Otsu (model 1934 ini memiliki julat 0.6 batu dan seberat 88\xc2\xa0lb; ia menggunakan antena sepanjang 23\xc2\xa0ka (7.0 m) dalam bentuk " L terbalik")._NEWLINE_Type 92 akhirnya digantikan oleh Type 94 Te Ke semasa Perang Cina-Jepun Kedua, sungguhpun sumber British dan Amerika kedua-duanya sering keliru antara kedua model.\n_START_SECTION_\nPerisai dan persenjataan\n_START_PARAGRAPH_\nType 92 menggunakan perisai kenderaan yang di rivet dan dipetri dengan ketebalan maksima dari 6\xc2\xa0mm (pada badan) hingga 12\xc2\xa0mm (pada turet). Perisainya yang nipis membolehkan berat dikekalkan pada tiga tan; bagaimanapun, perisai ini tidak cukup tebal untuk menahan walaupun tembakan rifle biasa. Sungguhpun perisainya lebih nipis dan senjatanya lebih ringan berbanding kenderaan Eropah semasa, Type 92 hanya mampu mencecah kelajuan 40\xc2\xa0km/h._NEWLINE_Dari segi persenjataan, bagi sebahagian besarnya, senjata utamanya adalah 13\xc2\xa0mm Mesingan berat Type 92 yang dipasangkan pada badan, dibidik secara insani, dibina di bawah lesen dari Hotchkiss. Senjata ini memiliki gerakan terhad, tetapi termasuk pivoting eyepiece on the gunsight optics dan dongakan sudut tinggi, membolehkan kegunaan sebagai anti pesawat. Kenderaan kedua adalah 6.5\xc2\xa0mm Mesingan Type 91, kemudiannya diganti dengan 7.7\xc2\xa0mm Mesingan ringan Type 97 dipasang pada turet digerakkan secara insani. Pada awalnya, kenderaan ini dilengkapi dengan dua mesingan 6.5\xc2\xa0mm atau 7.7\xc2\xa0mm yang sama pada kedua turet dan pada badan._NEWLINE_Selepas pengeluaran tamat, usaha dilakukan bagi meningkatkan persenjataan releven di medan tempur. Meriam Mesin Type 98 20\xc2\xa0mm dipasang dengan jayanya pada badan sejumlah kenderaan, menggantikan mesingan 13.2\xc2\xa0mm. Cubaan turut dibuat bagi memasang meriam kereta kebal 37\xc2\xa0mm pada kenderaan dengan kurang jayanya. Sebagai tambahan, tenggekan luaran anti pesawat disimpan pada kenderaan yang boleh dipasang pada bahagian luar belakang menghadap turet, membenarkan tambahan mesingan kereta kebal Type 91 atau Type 97 untuk dipasang. Penutup enjin boleh dibuka dan dikunci bersama untuk embentuk tempat duduk bagi penembak yang menggunakan mesingan dipasang di luar.\n_START_SECTION_\nVariasi\n_START_PARAGRAPH_\nTerdapat empat versi Type 92. Prototaip awal beroda dan kereta kebal afimbia ujian (Type 92 A-I-Go) dengan badan kedap air, pelampong dan kipas (hanya 2 dibina) akhirnya menghasilkan model pengeluaran awal dengan dua bogi pada setiap sisi, setiap satunya dengan dua roda jalan kecil berlapik getah. Bagaimanapun, model ini digantikan dalam pengeluaran dengan model pengeluaran akhir dengan sistem gantungan diperbaiki, apabila pengalaman tempur menunjukkan bahawa Type 92 awal cenderung tanggal treknya semasa pusingan kelajuan tinggi.\n_START_SECTION_\nKegunaan tempur\n_START_PARAGRAPH_\nKereta kebal kecil Type 92 digunakan terutamanya oleh Tentera Kwantung di Manchuria dan oleh Tentera Chosen Army di Korea._NEWLINE_Aksi terkenal di mana Type 92 terbabit termasuk Pertempuran Harbin dengan Brigade Kalavari 1 dan Pertempuran Rehe dengan Kompenie Kereta kebal Khas 1 dari Division ke-8 Tentera Jepun Imperial.'